เริ่มกินยาคุมเม็ดแรงไม่ตรงกับวันที่มีประจำเดือนได้ไหม
สวัสดีค่ะยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และที่สำคัญต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้นจากที่กล่าวมานั้น ถ้ากินยาคุมเม็ดแรกไม่ได้เป็นวันที่มีประจำเดือน ก็ต้องดูว่ายังอยู่ในช่วง 5 วันแรกของการมีประจำเดือนหรือไม่ ถ้าใช่ ก็เหมือนกับการกินวันแรก และยาจะออกฤทธิ์ได้ทันที แต่หากเลย 5 วันแรกของรอบเดือนไปแล้ว ควรต้องกินติดต่อกันให้ครบ 7 วันก่อน